Szlagcojg. Szlagcojg to je we roku a dżeźe mjano uobycznygo zestawu perkusyjnych insztrumyntůw, we poważnyj muzyce ńykej mjanuje śe tak jedyn abo pora insztrumyntůw ze zorty perkusyjnych, kerych używo jedyn muzykant. Do uobycznygo zestawu wlazujům bymbny: srogi bymbyn, floor tom, tom-tom, rototom, werbel; talyrze: hi-hat, crash, ride, china a splash. Na szlagcojgu gro śe szlagcojgowymi pałkůma abo szpecyjolnymi bysztůma a pedałůma.